Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XX (Ambjent) tal-Ftehim dwar iż-ŻEE /* COM/2012/0333 final - 2012/0161 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA Sabiex jiġi żgurat ir-rekwiżit taċ-ċertezza legali u l-omoġenjità tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha relevanti tal-UE fil-Ftehim taż-ŻEE mill-aktar fis possibbli wara l-adozzjoni tiegħu. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jinkorpora d-Direttiva 2009/29/KE tat-23 ta’ April 2009 li temenda d-Direttiva 2003/87/KE sabiex ittejjeb u testendi l-iskema tal-iskambju tal-emissjonijiet tal-UE (EU ETS). Hija għandha l-għan li tinkorpora, ukoll, ir-Regolament tal-Kummissjoni (UE) Nru 1031/2010 tat-12 ta’ Novembru 2010 dwar iż-żmien, l-amministrazzjoni u aspetti oħra tal-irkant tal-kwoti ta' emissjonijiet ta' gass b'effett ta' serra skont id-Direttiva 2003/87/KE li tistabbilixxi skema ta' kummerċ fi ħdan l-UE fi kwoti ta’ emissjonijiet ta’ gassijiet b'effett ta' serra, kif emendata bir-Regolament tal-Kummissjoni (UE) 1210/2011 tat-23 ta' Novembru 2011 li jemenda r-Regolament (UE) Nru 1031/2010 partikolarment biex jiġi ddeterminat il-volum tal-kwoti ta' emissjonijiet tal-gass b'effett ta' serra għall-irkant qabel l-2013, kif ukoll atti oħra tal-Kummissjoni adottati skont id-Direttiva 2003/87/KE jew li jemendaw atti preċedenti tal-Kummissjoni fl-istess qasam. L-Istati taż-ŻEE u l-EFTA pparteċipaw fl-EU ETS mill-2008, wara l-inkorporazzjoni tad-Direttiva 2003/87/KE fil-Ftehim taż-ŻEE. B'konformità mal-prinċipju tal-omoġenjità li jirfed iż-Żona Ekonomika Ewropea, l-atti intenzjonati biex jirrevedu jew biex jimplimentaw l-EU ETS għandhom jiġu inkorporati fil-Ftehim taż-ŻEE. L-adattazzjonijiet proposti min-naħa tal-EFTA huma minħabba l-estensjoni tal-EU ETS lejn l-Istati tal-EFTA. Dawn jikkonċernaw id-Direttiva 2003/87/KE, kif emendata mid-Direttiva 2009/29/KE u r-Regolament (UE) Nru 1031/2010. Numru kbir ta' adattamenti inklużi fl-abbozz attwali tal-JCD huma diġà provveduti fl-Anness XX għall-Ftehim taż-ŻEE, b’relazzjoni mad-Direttiva 2003/87/KE. Il-kliem użat għall-addattamenti ġie rivedut għal skopijiet ta' simplifikazzjoni. Barra minn hekk, in-naħa tal-EFTA tipproponi adattament immirat biex is-sehem tal-kwoti tal-Islanda jiġu rkantati (ara l-Artikolu 1, punt 2, ittra (l) tal-abbozz tal-JCD). 3. L-ELEMENTI LEGALI TAL-PROPOSTA L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li huwa l-Kunsill li jistabbilixxi l-pożizzjoni li għandha tiġi adottata f’isem l-Unjoni dwar tali Deċiżjonijiet, fuq il-bażi ta’ proposta mill-Kummissjoni. Il-Kummissjoni tissottometti l-Abbozz ta’ Deċiżjoni tal-Kumitat Konġunt taż-ŻEE lill-Kunsill biex jadottaha bħala l-pożizzjoni tal-Unjoni. Il-Kummissjoni tittama li tkun tista’ tippreżentah lill-Kumitat Konġunt taż-ŻEE mill-aktar fis possibbli. 2012/0161 (NLE) Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XX (Ambjent) tal-Ftehim dwar iż-ŻEE IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1) flimkien mal-Artikolu 218(9) tiegħu, Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea[1], u b'mod partikolari l-Artikolu 1(3) tiegħu, Wara li kkunsidra l-proposta mill-Kummissjoni Ewropea, Billi: (1) Il-Ftehim dwar iż-Żona Ekonomika Ewropea[2] ("il-Ftehim dwar iż-ŻEE") daħal fis-seħħ fl-1 ta’ Jannar 1994. (2) Skont l-Artikolu 98 tal-Ftehim taż-ŻEE, il-Kumitat Konġunt taż-ŻEE jista’ jiddeċiedi li jemenda, fost l-oħrajn, l-Anness XX tal-Ftehim taż-ŻEE. (3) L-Anness XX tal-Ftehim taż-ŻEE fih dispożizzjonijiet u arranġamenti dwar l-ambjent. (4) Huwa xieraq li tiġi inkorporata d-Direttiva 2009/29/KE tal-Parlament Ewropew u tal-Kunsill tat-23 ta’ April 2009 li temenda d-Direttiva 2003/87/KE sabiex ittejjeb u testendi l-iskema tal-Unjoni Ewropea tal-iskambju tal-kwoti tal-emissjonijiet tal-gassijiet b’effett serra[3], fil-Ftehim taż-ŻEE. (5) Hu xieraq li jiġi inkorporat ir-Regolament tal-Kummissjoni (UE) Nru 1031/2010 tat-12 ta’ Novembru 2010 dwar iż-żmien, l-amministrazzjoni u l-aspetti l-oħra tal-irkant tal-kwoti ta' emissjonijiet ta' gass b'effett ta' serra skont id-Direttiva 2003/87/KE tal-Parlament Ewropew u tal-Kunsill li tistabbilixxi skema ta' skambju fi ħdan il-Komunità fi kwoti ta’ emissjonijiet ta’ gassijiet b'effett ta' serra[4], kif emendata bir-Regolament tal-Kummissjoni (UE) 1210/2011 tat-23 ta' Novembru 2011 li jemenda r-Regolament (UE) Nru 1031/2010 partikolarment biex jiġi ddeterminat il-volum tal-kwoti ta' emissjonijiet tal-gass b'effett ta' serra għall-irkant qabel l-2013[5], fil-ftehim taż-ŻEE, kif ukoll atti oħra tal-Kummissjoni adottati skont id-Direttiva 2003/87/KE. (6) Ċerti adattamenti għandhom ikunu provveduti b'rabta mad-Direttiva 2003/87/KE, kif emendata mid-Direttiva 2009/29/KE u r-Regolament (UE) Nru 1031/2010; dawn huma ġġustifikati permezz tal-estensjoni tal-iskema għall-iskambju tal-kwoti tal-emissjonijiet tal-Unjoni Ewropea għall-Istati taż-ŻEE tal-EFTA. (7) Għalhekk, l-Anness XX ta’ mal-Ftehim taż-ŻEE għandu jiġi emendat kif xieraq. (8) Il-pożizzjoni tal-Unjoni Ewropea fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż, ADOTTA DIN ID-DEĊIŻJONI: Artikolu 1 Il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda proposta għall-Anness XX (Ambjent) tal-Ftehim ŻEE tkun ibbażata fuq l-abbozz ta’ Deċiżjoni ta' dak il-Kumitat li hu mehmuż ma’ din id-Deċiżjoni. Ir-rappreżentanti tal-Unjoni fil-Kumitat Konġunt taż-ŻEE jistgħu jaqblu fuq tibdil minuri għall-abbozz tad-Deċiżjoni mingħajr ma jistennew deċiżjoni mingħand il-Kunsill. Artikolu 2 Wara l-adozzjoni tagħha, id-Deċiżjoni tal-Kumitat Konġunt taż-ŻEE tiġi ppubblikata f’Il-Ġurnal Uffiċjali tal-Unjoni Ewropea. Artikolu […] Din id-Deċiżjoni tidħol fis-seħħ fil-jum tal-adozzjoni tagħha. Magħmul fi Brussell, Għall-Kunsill Il-President ANNESS DEĊIŻJONI TAL-KUMITAT KONĠUNT TAŻ-ŻEE Nru ta ' li temenda l-Anness XX (Ambjent) tal-Ftehim dwar iż-ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ ‘il-Ftehim’, u b'mod partikolari l-Artikolu 98 tiegħu, Billi: (1) L-Anness XX tal-Ftehim ġie emendat bid-Deċiżjoni tal-Kumitat Konġunt taż-ŻEE Nru .../... ta'….[6]. (2) Regolament tal-Kummissjoni (UE) Nru 1031/2010 tat-12 ta' Novembru 2010 dwar iż-żmien, l-amministrazzjoni u l-aspetti l-oħra ta’ rkantar ta’ kwoti ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill li tistabbilixxi skema għall-iskambju ta’ kwoti ta’ emissjonijiet ta’ gassijiet serra fil-Komunità[7] għandha tiġi inkorporata fil-Ftehim (3) Ir-Regolament tal-Kummissjoni (UE) Nru 550/2011 tas-7 ta’ Ġunju 2011 li jiddetermina, skont id-Direttiva 2003/87/KE tal-Parlament Ewropew u tal-Kunsill, ċerti restrizzjonijiet applikabbli għall-użu ta’ krediti internazzjonali minn proġetti li jinvolvu gassijiet industrijali[8] għandu jiġi inkorporat fil-Ftehim. (4) Ir-Regolament tal-Kummissjoni (UE) Nru 1210/2011 tat-23 ta’ Novembru 2011 li jemenda r-Regolament (UE) Nru 1031/2010, b’mod partikolari, sabiex jiġi ddeterminat il-volum ta’ kwoti ta’ emissjonijiet ta’ gassijiet b'effett ta' serra li għandhom jiġu rkantati qabel l-2013[9] għandu jiġi inkoporat fil-Ftehim. (5) Id-Direttiva 2009/29/KE tal-Parlament Ewropew u tal-Kunsill tat-23 ta’ April 2009 li temenda d-Direttiva 2003/87/KE għat-titjib u l-estensjoni tal-iskema Komunitarja għall-iskambju ta’ kwoti ta’ emissjonijiet ta’ gassijiet b'effett ta' serra[10], għandha tiġi inkorporata fil-Ftehim. (6) Id-Deċiżjoni tal-Kummissjoni 2010/2/UE tal-24 ta’ Diċembru 2009 li tiddetermina, skont id-Direttiva 2003/87/KE tal-Parlament Ewropew u tal-Kunsill, lista ta’ setturi u subsetturi meqjusa li huma esposti għal riskju sinifikanti ta’ rilaxx tal-karbonju[11], għandha tiġi inkorporata fil-Ftehim. (7) Id-Deċiżjoni tal-Kummissjoni 2010/345/UE tat-8 ta’Ġunju 2010 li temenda d-Deċiżjoni 2007/589/KE fir-rigward tal-inklużjoni ta’ linji gwida dwar il-monitoraġġ u r-rappurtar tal-emissjonijiet tal-gassijiet b’effett tas-serra mill-qbid, mill-ġarr u mill-ħżin ġeoloġiku tad-dijossidu tal-karbonju[12] (CO2) għandha tiġi inkorporata fil-Ftehim. (8) Id-Deċiżjoni tal-Kummissjoni 2010/670/UE tat-3 ta’ Novembru 2010 li tistabbilixxi l-kriterji u l-miżuri għall-finanzjament ta’ proġetti kummerċjali ta’ dimostrazzjoni li l-għan tagħhom huwa l-qbid u l-ħżin ġeoloġiku ta’ CO2 , f’kundizzjonijiet ta’ sigurtà għall-ambjent, kif ukoll ta’ proġetti ta’ dimostrazzjoni ta’ teknoloġiji innovattivi ta’ enerġija rinnovabbli, fl-ambitu tal-iskema għall-iskambju ta’ kwoti ta’ emissjonijiet ta’ gassijiet serra ġewwa l-Komunità, stabbilita bid-Direttiva 2003/87/KE tal-Parlament Ewropew u tal-Kunsill[13] għandha tiġi inkorporata fil-Ftehim (9) Id-Deċiżjoni tal-Kummissjoni 2011/278/UE tas-27 ta' April 2011 li tiddetermina regoli tranżizzjonali li japplikaw fl-UE kollha għal allokazzjoni b'xejn u armonizzata tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill[14] għandha tiġi inkorporata fil-Ftehim. (10) Id-Deċiżjoni tal-Kummissjoni 2011/540/KE tat-18 ta’ Awwissu 2011 li temenda d-Deċiżjoni 2007/589/KE fir-rigward tal-inklużjoni ta’ linji gwida dwar il-monitoraġġ u r-rappurtar tal-emissjonijiet tal-gassijiet b'effett ta' serra minn attivitajiet ġodda u gassijiet[15] għandha tiġi inkorporata fil-Ftehim. (11) Id-Deċiżjoni tal-Kummissjoni 2011/745/UE tal-11 ta’ Novembru 2011 li temenda d-Deċiżjonijiet 2010/2/UE u 2011/278/UE rigward setturi u subsetturi meqjusa li huma esposti għal riskju sinifikanti ta’ rilaxx tal-karbonju[16] għandha tiġi inkorporata fil-Ftehim. (12) Din id-Deċiżjoni tal-Kumitat Konġunt ma taffettwax l-awtonomija tal-Partijiet Kontraenti fir-rigward tan-negozjati internazzjonali dwar it-tibdil fil-klima, partikolarment fil-kuntest tal-Konvenzjoni Qafas tan-Nazzjonijiet Uniti dwar it-Tibdil fil-Klima u l-Protokoll ta’ Kyoto jew kwalunkwe ftehim ieħor internazzjonali dwar il-bidla fil-klima, għajr fir-rigward ta' aspetti relevanti għall-Iskema tal-Iskambju tal-Emissjonijiet tal-UE (EU ETS) li huma inkorporati fil-Ftehim taż-ŻEE. Madanakollu, l-Istati tal-EFTA għandhom debitament jikkunsidraw l-obbligi li jkunu ġarrew fuqhom fil-Ftehim taż-ŻEE. Kull Stat tal-EFTA hu responsabbli biex jimplimenta l-politiki u l-miżuri biex ikun konformi mal-impenji internazzjonali skont il-Konvenzjoni Qafas tan-Nazzjonijiet Uniti dwar it-Tibdil fil-Klima, il-Protokoll ta' Kyoto u kwalunkwe ftehim ieħor internazzjonali relatati mat-tibdil fil-klima. (13) Il-parteċipazzjoni tal-Istati tal-EFTA fl-EU ETS hija mingħajr ħsara għall-parteċipazzjoni tal-Istati tal-EFTA fi kwalunkwe strument flessibbli biex jittaffew l-emissjonijiet. (14) L-estensjoni tal-iskema għall-installazzjonijiet fl-Istati tal-EFTA timplika żieda tal-kwantità totali tal-kwoti fl-EU ETS bħala entità sħiħa taħt l-Artikoli 9 u 9a tad-Direttiva 2003/87/KE tal-Parlament Ewropew u tal-Kunsill. L-Istati tal-EFTA jipprovdu iċ-ċifri relevanti fil-Parti A tal-Appendiċi tad-Direttiva, sabiex jippermettu lill-Kummissjoni tiddetermina l-medja tal-kwantità annwali ta’ kwoti fiż-ŻEE. (15) Il-Kummissjoni għandha żżomm lill-Istati tal-EFTA informati dwar in-negozjar u l-konklużjoni ta' ftehimiet ma' pajjiżi terzi kif imsemmi fl-Artikolu 11a tad-Direttiva 2003/87/KE u l-konsegwenza li dan jista' jkollu fuq l-użu tat-Tnaqqis Iċċerifikat tal-Emissjonijiet (CERs). (16) Meta jkun konkluż ftehim skont l-Artikoli 11a u 25 tad-Direttiva 2003/87/KE, l-Istati tal-EFTA u l-operaturi tagħhom mhux se jkun hemm diskriminazzjoni kontrihom meta mqabbla mal-Istati Membri tal-UE u l-operaturi tagħhom. (17) Il-Kummissjoni għandha żżomm lill-Istati tal-EFTA informati dwar l-implimentazzjoni tal-Artikolu 24a(1) tad-Direttiva 2003/87/KE u l-konsegwenza li dan jista' jkollu fuq l-ammont ta' kwoti fl-EU ETS. (18) L-Istati tal-EFTA jappoġġjaw bis-sħiħ li l-ammont ta’ kwoti allokati permezz tal-irkantar qed jiżdied fl-EU ETS, bil-ħsieb li tintlaħaq sitwazzjoni fejn ma jkun hemm l-ebda allokazzjoni b'xejn fl-2027. Dejjem kien l-għan tal-Istati EFTA li jiżdied il-persentaġġ ta’ kwoti li huma allokati bi ħlas. L-Istati tal-EFTA jfakkru fl-adattament (e) kif stipulat fl-Artikolu 1 punt 2 tad-Deċiżjoni tal-Kumitat Konġunt taż-ŻEE Nru 146/2007[17] li tinkorpora d-Direttiva 2003/87/KE fil-Ftehim. (19) L-Istati tal-EFTA se jużaw il-pjattaformi komuni tal-irkant stabbiliti skont l-Artikolu 26 tar-Regolament 1031/2010 u jaħtru s-sorveljatur tal-irkant magħżul skont l-Artikolu 24 ta' dak ir-Regolament għas-sorveljar tal-irkant tal-kwoti tagħhom. Minħabba l-fatt li l-Istati tal-EFTA mhumiex jipparteċipaw fl-azzjoni konġunta, dawn m'għandhomx għalfejn jissodisfaw xi kompiti speċifiċi fil-proċeduri tal-akkwisti għall-appuntar tal-pjattaformi komuni tal-irkant u sorveljatur tal-irkant. Ladarba dawn jiġu maħtura, kull Stat tal-EFTA se juża l-aħjar sforzi tiegħu biex jidħol f'kuntratt magħhom. Safejn ikun fattibbli, il-Kummissjoni se tara li l-pjattaformi tal-irkant jidħlu f'kuntratt mal-Istati tal-EFTA suġġett, mutatis mutandis, għall-istess kundizzjonijiet maħsuba għall-Istati Membri parteċipanti tal-UE fil-kuntratti li jirriżultaw mill-proċeduri konġunti tal-akkwisti, sakemm l-Istati tal-EFTA jaggregaw l-irkant tal-kwoti tagħhom mal-kwoti tal-Istati Membri parteċipanti. Safejn hu fattibbli, fir-rigward tas-sorveljatur tal-irkant il-Kummissjoni se tara li s-sorveljatur tal-irkant jidħol f'kuntratt mal-Istati tal-EFTA suġġett, mutatis mutandis, għall-istess kundizzjonijiet maħsuba għall-Istati Membri parteċipanti tal-UE li jirriżultaw mill-proċeduri konġunti tal-akkwisti, sakemm l-Istati tal-EFTA jagħżlu li jaggregaw l-irkant tal-kwoti tagħhom mal-kwoti tal-Istati Membri parteċipanti. (20) Kwistjonijiet baġitarji mhumiex parti mill-Ftehim. Il-kontribuzzjonijiet finanzjarji mill-Istati tal-EFTA lill-Istati Membri tal-UE huma nnegozjati permezz tal-Mekkaniżmi Finanzjarji taż-ŻEE. L-applikazzjoni tad-dispożizzjonijiet tad-Direttiva 2003/87/KE rigward dawn il-kwistjonijiet u l-applikazzjoni tal-kriterji għad-distribuzzjoni fost ċerti Stati Membri tal-UE ta' ċertu perċentwali tal-kwantità totali tal-kwoti li jkunu se jiġu rkantati skont l-Artikolu 10(2)(b) u (c) u l-Annessi IIa u IIb tad-Direttiva 2003/87/KE għalhekk hija mingħajr ħsara għall-ambitu tal-Ftehim. (21) L-Awtorità ta’ Sorveljanza tal-EFTA ser tikkoordina mill-qrib mal-Kummissjoni kull meta tissejjaħ biex twettaq kompiti marbuta mal-Istati tal-EFTA li għalihom tkun responsabbli l-Kummissjoni fir-rigward tal-Istati Membri tal-UE skont id-Direttiva 2003/87/KE, ir-Regolament (KE) Nru 2216/2004, id-Deċiżjoni 2007/589/KE u d-Deċiżjoni 2006/780/KE. Dawn il-kompiti jinkludu fost oħrajn il-valutazzjoni tal-miżuri ta' implimentazzjoni nazzjonali msemmija fl-Artikolu 11 u kwalunkwe applikazzjoni għall-inklużjoni unilaterali ta’ attivitajiet u gassijiet addizzjonali skont l-Artikolu 24 tad-Direttiva 2003/87/KE, ADOTTA DIN ID-DEĊIŻJONI: Artikolu 1 L-Anness XX ta' mal-Ftehim jiġi emendat kif ġej: 1. L-inċiż li ġej għandu jiġi miżjud fil-punt 21al (id-Direttiva 2003/87/KE tal-Parlament Ewropew u tal-Kunsill): ‘- 32009 L 0029: Id-Direttiva 2009/29/KE tal-Parlament Ewropew u tal-Kunsill tat-23 ta' April 2009 (ĠU L 140, 5.6.2009, p. 63).’ 2. L-adattazzjonijiet fil-punt 21al (id-Direttiva 2003/87/KE tal-Parlament Ewropew u tal-Kunsill) għandhom jiġu sostitwiti b'dan li ġej: 'Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-addattamenti li ġejjin: (a) Bla ħsara għall-iżviluppi futuri mill-Kumitat Konġunt taż-ŻEE, għandu jiġi nnutat li l-atti li ġejjin tal-Komunità mhumiex inkorporati fil-Ftehim taż-ŻEE: (i) Id-Deċiżjoni tal-Kunsill 2002/358/KE tal-25 ta’ April 2002 dwar l-approvazzjoni f’isem il-Komunità Ewropea, tal-Protokoll ta’ Kyoto għall-Konvenzjoni Kwadru tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu[18], (ii) Id-Deċiżjoni Nru 280/2004/KE tal-Parlament Ewropew u tal-Kunsill tal-11 ta’ Frar 2004 li tikkonċerna l-mekkaniżmu għall-monitoraġġ l-emissjonijiet ta’ gass serra tal-Komunità u biex jiġi implimentat il-Protokoll ta’ Kyoto[19]. (b) Fiż-żmien tal-inkorporazzjoni tad-Direttiva, il-Liechtenstein m’għandu ebda attivitajiet ta’ avjazzjoni kif definiti fid-Direttiva operati fit-territorju tiegħu. Il-Liechtenstein ser jikkonforma mad-Direttiva meta attivitajiet tal-avjazzjoni relevanti jseħħu fit-territorju tiegħu. (c) Is-sottoparagrafu segwenti għandu jiżdied fl-Artikolu 3c(4): "Il-Kumitat Konġunt taż-ŻEE għandu, f'konformità mal-proċeduri stabbiliti fil-Ftehim u fuq il-bażi taċ-ċifri provduti mill-Awtorità ta' Sorveljanza tal-EFTA f'kooperazzjoni mal-Eurocontrol, jiddeċiedi dwar emissjonijiet storiċi tal-avjazzjoni madwar iż-ŻEE billi jżid in-numri relevanti rigward titjiriet fi ħdan u bejn it-territorji tal-Istati tal-EFTA u titjiriet bejn l-Istati tal-EFTA u pajjiżi terzi mad-deċiżjoni tal-Kummissjoni meta jinkorpora din tal-aħħar fil-Ftehim taż-ŻEE." (d) Fl-Artikolu 3d(4), it-tieni sottoparagrafu għandu jitħassar. (e) Is-sottoparagrafu segwenti għandu jiżdied fl-Artikolu 3e(2) u 3f(4): "Sal-istess data, l-Istati tal-EFTA għandhom jissottomettu l-applikazzjonijiet li jirċievu lill-Awtorità ta' Sorveljanza tal-EFTA, li għandha tgħaddihom mill-ewwel lill-Kummissjoni." (f) Is-sottoparagrafi segwenti għandhom jiżdiedu fl-Artikolu 3e(3): ‘Il-Kumitat Konġunt taż-ŻEE għandu, f’konformità mal-proċeduri stabbiliti fil-Ftehim u fuq il-bażi taċ-ċifri provduti mill-Awtorità ta’ Sorveljanza tal-EFTA f’kooperazzjoni mal-Eurocontrol, jiddeċiedi dwar in-numru għaż-ŻEE kollha għat-total tan-numru ta’ kwoti, in-numru ta’ kwoti li jridu jiġu irkantati, in-numru ta’ kwoti fir-riżerva speċjali u n-numru ta’ kwoti b’xejn, billi jżid in-numri relevanti rigward it-titjiriet fi ħdan u bejn it-territorji tal-Istati tal-EFTA u titjiriet bejn l-Istati tal-EFTA u pajjiżi terzi mad-deċiżjoni tal-Kummissjoni meta jinkorpora din tal-aħħar fil-Ftehim taż-ŻEE. Il-Kummissjoni għandha tiddeċiedi dwar il-valur referenzjarju madwar iż-ŻEE. Matul il-proċess ta’ teħid tad-deċiżjonijiet il-Kummissjoni għandha tikkoopera mill-qrib mal-Awtorità ta’ Sorveljanza tal-EFTA. Il-kalkolazzjoni u l-pubblikazzjoni mill-Istati tal-EFTA skont l-Artikolu 3e(4) għandhom iseħħu sussegwentement għad-deċiżjoni tal-Kumitat Konġunt taż-ŻEE li tinkorpora d-deċiżjoni adottata mill-Kummissjoni fil-Ftehim taż-ŻEE." (g) Is-sottoparagrafu segwenti għandu jiżdied fl-Artikolu 3f(5): ’Il-Kummissjoni għandha tiddeċiedi dwar il-valur referenzjarju madwar iż-ŻEE. Matul il-proċess ta’ teħid tad-deċiżjonijiet il-Kummissjoni għandha tikkoopera mill-qrib mal-Awtorità ta’ Sorveljanza tal-EFTA. Il-kalkolu u l-pubblikazzjoni mill-Istati tal-EFTA taħt l-Artikolu 3f(7) għandhom isiru sussegwentement għad-deċiżjoni tal-Kumitat Konġunt taż-ŻEE li tinkorpora d-deċiżjoni adottata mill-Kummissjoni fil-Ftehim taż-ŻEE." (h) Il-paragrafi li ġejjin għandhom ikunu mdaħħla fl-Artikolu 9: “Iż-żieda fil-medja tal-kwantità globali annwali ta’ kwoti fl-EU ETS minħabba l-estensjoni tal-iskema biex tkopri l-Liechtenstein u n-Norveġja skont il-paragrafu 1 għandhom ikunu skont id-deċiżjonijiet tal-awtorità ta’ Sorveljanza tal-EFTA dwar il-pjanijiet nazzjonali ta’ allokazzjoni tagħhom għall-perjodu mill-2008 sal-2012. Iż-żieda fil-medja tal-kwantità globali annwali ta’ kwoti fl-EU ETS minħabba l-estensjoni tal-iskema biex tkopri l-Islanda skont il-paragrafu 1 għandha tikkorrispondi għal 23 934 tunnellata ta’ ekwivalenti ta' CO2. Fir-rigward tal-Istati tal-EFTA, il-figuri li għandhom jitqiesu għall-kalkolu tal-kwantità tal-kwoti fiż-ŻEE li għandhom jinħarġu mill-2013 'il quddiem skont dan l-Artikolu huma stabbiliti fil-Parti A tal-Appendiċi.” (i) Is-sentenza li ġejja għandha tiżdied fl-Artikolu 9a(1): “Għan-Norveġja, il-medja tal-kwantità annwali ta' kwoti maħruġa fir-rigward tal-installazzjonijiet imsemmija f' dan il-paragrafu hija 878 850.” (j) Is-sottoparagrafu segwenti għandu jiżdied fl-Artikolu 9a(2): “Fir-rigward tal-installazzjonijiet fl-Istati tal-EFTA li jwettqu l-attivitajiet elenkati fl-Anness I li huma inklużi biss fl-iskema Komunitarja mill-2013 'il quddiem, il-medja tal-emissjonijiet annwali tal-perjodu rapportat għall-aġġustament għandha tkun: L-Islanda: 1 862 571 tunnellata ta’ ekwivalenti ta' CO2. Il-Liechtenstein: 0 tunnellati ta’ ekwivalenti ta' CO2. In-Norveġja 5 269 254 tunnellata ta’ ekwivalenti ta' CO2. (k) Il-paragrafi li ġejjin għandhom jiżdiedu wara l-Artikolu 9a(4): “5. Fir-rigward tal-Istati tal-EFTA, il-figuri li għandhom jitqiesu għall-aġġustament tal-kwantità tal-kwoti fiż-ŻEE li għandhom jinħarġu mill-2013 'il quddiem skont dan l-Artikolu huma stabbiliti fil-Parti A tal-Appendiċi. 6. Il-Kummissjoni għandha tikkalkula u taġġusta l-kwantità ta’ kwoti annwali fiż-ŻEE li jinħarġu mill-2013 'il quddiem skont l-Artikolu 9 u dan l-Artikolu sabiex jiġu inklużi ċ-ċifri tal-Istati tal-EFTA kif stabbilit fil-Parti A tal-Appendiċi. Il-Kummissjoni għandha tippubblika l-kwantitajiet tal-kwoti aġġustati fiż-ŻEE għall-2013 u 'l quddiem.” (l) Il-paragrafu li ġej għandu jiżdied fl-Artikolu 10(2): “Għall-finijiet tal-punt (a), fir-rigward tal-Liechtenstein u n-Norveġja, l-ishma tagħhom għandhom jiġu kkalkulati fuq il-bażi ta' dawn l-emissjonijiet: Il-Liechtenstein: 20 943 tunnellata ta’ ekwivalenti ta' CO2. In-Norveġja 18 635 669 tunnellata ta’ ekwivalenti ta' CO2. Fir-rigward tal-Islanda, is-sehem imsemmi fil-punt (a) għandu jiġi kkalkulat fuq il-bażi ta' 36 196 tunnellata ta' ekwivalenti ta' CO2 aġġustati bi 899 645 tunnellata ta’ ekwivalenti ta’ CO2, li jirrappreżentaw is-sehem tal-emissjonijiet verifikati għall-2005 minn installazzjonijiet li jwettqu l-attivitajiet elenkati fl-Anness I, li huma inklużi biss fl-iskema Komunitarja mill-2013 'il quddiem. Għalhekk is-sehem tal-Islanda għandu jiġi kklakulat fuq il-bażi ta' 935 841 tunnellata ta’ ekwivalenti ta' CO2 . ” (m) L-Artikolu 10(3) m’għandux japplika fl-istati EFTA. (n) Is-subparagrafu li ġej għandu jiżdied wara l-ħames subparagrafu tal-Artikolu 11a(8): "Fir-rigward tal-Istati tal-EFTA, iċ-ċifri li għandhom jitqiesu għall-kalkolu tat-tnaqqis fiż-ŻEE skont il-ħames subparagrafu qed jiġu stabbiliti fil-Parti B tal-Appendiċi." (o) It-tieni sentenza tal-Artikolu 16(3) għandha tkun mibdula b'dan li ġej: "L-Istati tal-EFTA għandhom jipprovdu għal multi għal emissjonijiet eċċessivi li huma ekwivalenti għal dawk tal-Istati Membri tal-UE." (p) Il-paragrafu li ġej għandu jiddaħħal wara l-Artikolu 16(12): “13. L-Istati tal-EFTA għandhom jissottomettu kwalunkwe talba skont l-Artikolu 16(5) u (10) lill-Awtorità ta' Sorveljanza tal-EFTA, li għandha tgħaddihom mill-ewwel lill-Kummissjoni." (q) Is-sottoparagrafu segwenti għandu jiżdied fl-Artikolu 18a(1): ‘Ir-riallokazzjoni tal-operaturi tal-inġenji tal-ajru lejn l-Istati tal-EFTA, għandha sseħħ matul is-sena 2011, wara li l-operatur jissodisfa l-obbligi tiegħu għall-2010. Skeda differenti għar-riallokazzjoni tal-operaturi tal-inġenji tal-ajru inizjalment assenjati lil Stat Membru fuq il-bażi tal-kriterji msemmija taħt (b), jistgħu jiġu maqbula mill-Istat Membru amministratur inizjali, wara talba espliċita introdotta mill-operatur fi żmien 6 xhur mill-adozzjoni mill-Kummissjoni ta’ lista ta’ operaturi madwar iż-ŻEE li hemm provvediment għaliha taħt l-Artikolu 18a(3)(b). F’dan il-każ, ir-riallokazzjoni għandha sseħħ mhux aktar tard mill-2020 fir-rigward tal-perjodu ta’ skambju li jibda fl-2021." (r) Fl-Artikolu 18a(3)(b), il-kliem "għaż-ŻEE kollha" għandhom jiddaħħlu wara "operaturi tal-inġenji tal-ajru". (s) Is-sottoparagrafu li ġej għandu jiżdied fl-Artikolu 18b: "Għall-finijiet tat-twettiq tal-obbligi tagħhom skont id-Direttiva, l-Istati tal-EFTA u l-Awtorità ta' Sorveljanza tal-EFTA jistgħu jitolbu l-assistenza tal-Eurocontrol jew ta’ organizzazzjoni rilevanti oħra u jistgħu jikkonkludu għal dak il-għan kwalunkwe ftehim xieraq ma’ dawk l-organizzazzjonijiet." (t) Fl-Artikolu 20 għandu jiżdied il-paragrafu li ġej: “4. Il-kwistjoni, trasferiment u kanċellazzjoni ta’ kwoti li jikkonċernaw l-Istati tal-EFTA, l-operaturi tagħhom u l-operaturi tal-inġenji tal-ajru amministrati minnhom, tiġi rreġistrata fir-reġistru indipendenti.ta' tranżazzjonijiet imsemmi fil-paragrafu 1. L-Amministratur Ċentrali ser ikun kompetenti biex iwettaq il-kompiti msemmija fil-paragrafi 1 sa 3 fejn jidħlu l-Istati tal-EFTA, l-operaturi tagħhom jew l-operaturi tal-ajruplani li huma amministrati minnhom.” (u) Fl-Artikolu 25 għandu jiżdied il-paragrafu li ġej: “3. L-iskambji ta’ kwoti tas-sistema tal-Komunità tinkludi l-iskambji maħruġa mill-istati tal-EFTA jew mill-operaturi tagħhom taħt is-sistema Komunitarja. Malli jkun konkluż ftehim mill-Komunità msemmi f'dan l-Artikolu, ma għandha ssir l-ebda distinzjoni bejn dawn l-iskambji. Il-Kummissjoni għandha żżomm lill-Istati tal-EFTA informati fi stadju bikri fir-rigward tan-negozjati u l-konklużjoni ta’ ftehimiet jew arranġamenti mhux vinkolanti skont dan l-Artikolu.” (v) L-Istati tal-EFTA li jieħdu sehem fl-Iskema ta’ Skambji ta’ Emissjonijiet tal-UE ser jipprovdu l-informazzjoni skont il-ħtiġiet rilevanti fl-ewwel subparagrafu tal-Artikolu 30(3), filwaqt li ħtiġiet tar-rapportaġġ taħt it-tieni subparagrafu m’għandhomx japplikaw għalihom. (w) Dan li ġej għandu jiżdied wara l-Anness V: "APPENDIĊI PARTI A Iċ-ċifri tal-Istati tal-EFTA relevanti għall-kalkolu u l-aġġustament tal-kwantità tal-kwoti taż-ŻEE li għandhom jinħarġu mill-2013 'il quddiem skont l-Artikoli 9 u 9a tad-Direttiva 2003/87/KE 1. Iċ-ċifri tal-Istati tal-EFTA skont l-Artikolu 9 Biex jiġu ddeterminati dawn iċ-ċifri, ġie applikat il-fattur lineari ta' 1.74% . L-Islanda Dawn iċ-ċifri huma bbażati fuq il-medja annwali ta’ emissjonijiet verifikati mill-2005 sal-2010 minn attivitajiet li jaqgħu fil-prinċipju taħt id-Direttiva 2003/87/KE matul il-perjodu mill-2008 sal-2012 ekwivalenti għal 23 934 kwota. Sena || Ammont ta' kwoti 2013 || 22 684 2014 || 22 268 2015 || 21 851 2016 || 21 435 2017 || 21 018 2018 || 20 602 2019 || 20 186 2020 || 19 769 Il-Liechtenstein Dawn iċ-ċifri huma bbażati fuq medja tal-kwanitità totali annwali tal-kwoti mil-Liechtenstein għall-perjodu mill-2008 sal-2012 korrispondenti għal 17 943 kwota kif stabbilit mill-Pjan Nazzjonali ta’ Allokazzjoni tal-Liechtenstein. Sena || Ammont ta' kwoti 2013 || 17 006 2014 || 16 694 2015 || 16 382 2016 || 16 070 2017 || 15 758 2018 || 15 445 2019 || 15 133 2020 || 14 821 In-Norveġja Dawn iċ-ċifri huma bbażati fuq medja tal-kwanitità totali annwali tal-kwoti min-Norveġja għall-perjodu mill-2008 sal-2012 korrispondenti għal 14 255 268 kwota kif stabbilit mill-Pjan Nazzjonali ta’ Allokazzjoni tan-Norveġja. Sena || Ammont ta' kwoti 2013 || 13 511 143 2014 || 13 263 101 2015 || 13 015 060 2016 || 12 767 018 2017 || 12 518 976 2018 || 12 270 935 2019 || 12 022 893 2020 || 11 774 851 2. Iċ-ċifri tal-Istati tal-EFTA skont l-Artikolu 9a (1) Biex jiġu ddeterminati dawn iċ-ċifri, ġie applikat il-fattur lineari ta' 1.74% . Norveġja Sena || Ammont ta' kwoti 2013 || 832 974 2014 || 817 682 2015 || 802 390 2016 || 787 098 2017 || 771 806 2018 || 756 514 2019 || 741 222 2020 || 725 930 3. Iċ-ċifri tal-Istati tal-EFTA skont l-Artikolu 9a (2) Biex jiġu ddeterminati dawn iċ-ċifri, ġie applikat il-fattur lineari ta' 1.74% . L-Islanda Sena || Ammont ta' kwoti 2013 || 1 732 936 2014 || 1 700 527 2015 || 1 668 119 2016 || 1 635 710 2017 || 1 603 301 2018 || 1 570 892 2019 || 1 538 484 2020 || 1 506 075 In-Norveġja Sena || Ammont ta' kwoti 2013 || 4 994 199 2014 || 4 902 514 2015 || 4 810 829 2016 || 4 719 144 2017 || 4 627 459 2018 || 4 535 774 2019 || 4 444 089 2020 || 4 352 404 PARTI B Iċ-ċifri tal-Istati tal-EFTA relevanti għall-kalkolu ta' t-tnaqqis fiż-ŻEE skont il-ħames subparagrafu tal-Artikolu 11a (8) || Emissjonijiet fl-2005 minn setturi eżistenti (f’tunnellati ekwivalenti ta' CO2) || Emissjonijiet fl-2005 minn setturi ġodda inklużi mill-2013 (f’tunnellati ekwivalenti ta' CO2) L-Islanda || 36 196 || 899 645 Il-Liechtenstein || 18 121 || 0 In-Norveġja || 19 730 000 || 6 140 000 ” 3. Il-punti li ġejjin għandhom jidħlu wara l-punt 21al (id-Direttiva 2003/87/KE tal-Parlament Ewropew u tal-Kunsill): ‘21ala.32010 R 1031: Ir-Regolament tal-Kummissjoni (UE) Nru 1031/2010 tat-12 ta’ Novembru 2010 dwar l-għażla taż-żmien, l-amministrazzjoni u aspetti oħra ta’ rkantar ta’ kwoti ta’ emissjonijiet ta’ gassijiet b'effett ta' serra skont id-Direttiva 2003/87/KE tal-Parlament Ewropew u tal-Kunsill li tistabbilixxi skema għall-iskambju ta’ kwoti ta’ emissjonijiet ta’ gassijiet b'effett ta' serra ġewwa l-Komunità, (ĠU L 302, 18.11.2010, p. 1), kif emendata bi: - 32011 R 1210: Ir-Regolament tal-Kummissjoni (UE) Nru 1210/2011 tat-23 ta’ Novembru 2011 (ĠU L 308, 24.11.2011, p. 2). Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin: (a) L-ewwel sentenza fl-Artikolu 22(7) għandha taqra kif ġej: “L-Istati tal-EFTA għandhom jinnotifikaw l-identità tal-irkantatur u d-dettalji tiegħu lill-Awtorità tas-Sorveljanza tal-EFTA, li se jgħaddu l-informazzjoni lill-Kummissjoni.” (b) Is-sentenzi li ġejjin għandhom jiżdiedu fl-Artikolu 24(2): L-Istati EFTA għandhom jikkuntrattaw lis-sorveljatur tal-irkant maħtur wara proċedura ta’ akkwisti konġunta bejn il-Kummissjoni u l-Istati Membri biex jissorveljaw il-proċessi kollha tal-irkant. Fl-Artikolu 25(1), (2), (3), (4) u (5), it-terminu 'Stat(i) Membru/i’ għandu jinftiehem li jinkludi l-Istati tal-EFTA.” (c) Is-sottoparagrafu segwenti għandu jiżdied fl-Artikolu 26(1) u (2): “L-Istati tal-EFTA għandhom jikkuntrattaw il-pjattaforma tal-irkant appuntata konġuntament mill-Kummissjoni u l-Istati Membri parteċipanti tal-UE għall-bejgħ bl-irkant tal-ishma tagħhom tal-kwoti li se jkunu rkantati fejn l-Istati tal-EFTA jagħżlu li jaggregaw l-irkant tal-kwoti tagħhom mal-kwoti tal-Istati Membri tal-UE li pparteċipaw fl-azzjoni konġunta. (d) Is-sentenza li ġejja għandha tiżdied fl-Artikolu 27(1) u l-Artikolu 28(1): “Mingħajr ħsara għall-arranġamenti fil-kuntratt li jrid jiġi konkluż bejn l-Istati tal-EFTA u l-pjattaforma tal-irkant, il-pjattaforma tal-irkant maħtura wara proċedura ta’ akkwist konġunta bejn il-Kummissjoni u l-Istati Membri li jkunu qed jipparteċipaw f'azzjoni konġunta tista' tipprovdi s-servizzi msemmija hawn fuq ukoll għall-Istati tal-EFTA.” (e) L-Artikoli 30 sa 32 m'għandhomx japplikaw għall-Istati tal-EFTA, sakemm huma jkunu kkuntrattaw il-pjattaformi tal-irkant maħtura skont l-Artikolu 26 skont l-addattament (c) hawn fuq. (f) Is-sottoparagrafi segwenti għandhom jiżdiedu fl-Artikolu 52(3): “Is-sehem mill-ispejjeż tas-sorveljatur tal-irkant b'rabta ma’ pjattaforma tal-irkant maħtura skont l-Artikolu 26(1) jew (2) u kkuntrattat mill-Istati tal-EFTA għandu jkun distribwit bejn l-Istati Membri parteċipanti fl-azzjoni konġunta u l-Istati tal-EFTA skont l-ishma tagħhom tal-volum totali tal-kwoti għall-irkant fuq il-pjattaforma tal-irkant ikkonċernata sakemm l-Istati tal-EFTA jaggregaw l-irkantar tal-kwoti tagħhom mal-kwoti tal-Istati Membri tal-UE li pparteċipaw fl-azzjoni konġunta. Is-sehem mill-ispejjeż tas-sorveljatur tal-irkant b'rabta ma’ pjattaforma tal-irkant maħtura skont l-Artikolu 30(1) jew (2) u kkuntrattat mill-Istati tal-EFTA, inkluż l-ispiża ta’ kull rapport mitlub skont l-Artikolu 25(4), għandu jitħallas mill-Istat tal-EFTA kkonċernat bl-istess mod bħal Stati Membri tal-UE li mhux qed jipparteċipaw fl-azzjoni konġunta.” 21alb.32010 D 0002: Id-Deċiżjoni tal-Kummissjoni 2010/2/UE tal-24 ta’ Diċembru 2009 li tiddetermina, skont id-Direttiva 2003/87/KE tal-Parlament Ewropew u tal-Kunsill, lista ta’ setturi u subsetturi meqjusa li huma esposti għal riskju sinifikanti ta’ rilaxx tal-karbonju (ĠU L 1, 5.1.2010, p. 10), kif emendata bi: - 32011 D 0745: Deċiżjoni tal-Kummissjoni 2011/745/UE tal-11 ta' Novembru 2011 (ĠU L 299, 17.11.2011, p. 9)." 21alc.32011 D 0278: Id-Deċiżjoni tal-Kummissjoni 2011/278/UE tas-27 ta' April 2011 li tiddetermina regoli tranżizzjonali li japplikaw fl-UE kollha għal allokazzjoni b'xejn u armonizzata tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (ĠU L 130, 17.5.2011, p. 1), kif emendata bi: - 32011 D 0745: Deċiżjoni tal-Kummissjoni 2011/745/UE tal-11 ta' Novembru 2011 (ĠU L 299, 17.11.2011, p. 9)." 21ald.32010 D 0670: Id-Deċiżjoni tal-Kummissjoni 2010/670/UE tat-3 ta’ Novembru 2010 li tistabbilixxi l-kriterji u l-miżuri għall-finanzjament ta’ proġetti kummerċjali ta’ dimostrazzjoni li l-għan tagħhom huwa l-qbid u l-ħżin ġeoloġiku ta’ CO2 , f’kundizzjonijiet ta’ sigurtà għall-ambjent, kif ukoll ta’ proġetti ta’ dimostrazzjoni ta’ teknoloġiji innovattivi ta’ enerġija rinnovabbli, fl-ambitu tal-iskema għall-iskambju ta’ kwoti ta’ emissjonijiet ta’ gassijiet serra ġewwa l-Komunità, stabbilita bid-Direttiva 2003/87/KE tal-Parlament Ewropew u tal-Kunsill (ĠU L 290, 6.11.2010. p. 39). 21ale.32011 R 0550: Ir-Regolament tal-Kummissjoni (UE) Nru 550/2011 tas-7 ta’ Ġunju 2011 li jiddetermina, skont id-Direttiva 2003/87/KE tal-Parlament Ewropew u tal-Kunsill, ċertu restrizzjonijiet applikabbli għall-użu ta’ krediti internazzjonali minn proġetti li jinvolvu gassijiet industrijali (ĠU L 149, 8.6.2011, p. 1).’ 4. L-inċiżi li ġejjin għandhom jiżdiedu fil-punt 21am (id-Deċiżjoni tal-Kummissjoni 2007/589/KE): ‘- 32010 D 0345: Id-Deċiżjoni tal-Kummissjoni 2010/345/UE tat-8 ta' Ġunju 2010 (ĠU L 155, 22.6.2010, p. 34). - 32011 D 0540: Id-Deċiżjoni tal-Kummissjoni 2011/540/UE tat-18 ta' Awwissu 2011 (ĠU L 244, 21.9.2011, p. 1).’ Artikolu 2 It-testi tar-Regolamenti (UE) Nru 1031/2010, (UE) Nru 550/2011 u (UE) Nru 1210/2011, id-Direttiva 2009/29/KE u d-Deċiżjonijiet 2010/2/UE, 2010/345/UE, 2010/670/UE, 2011/278/UE, 2011/540/UE u 2011/745/UE bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi. Artikolu 3 Din id-Deċiżjoni għandha tidħol fis-seħħ […] jew il-jum ta' wara l-aħħar notifika lill-Kumitat Konġunt taż-ŻEE skont l-Artikolu 103(1) tal-Ftehim, skont liema data tkun l-aktar tard[20]. Artikolu 4 Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu. Magħmul fi Brussell, Għall-Kumitat Konġunt taż-ŻEE Il-President Is-Segretarji tal-Kumitat Konġunt taż-ŻEE [1] ĠU L 305, 30.11.1994, p. 6. [2] ĠU L 1, 3.1.1994, p. 3. [3] ĠU L 140, 5.6.2009, p. 63. [4] ĠU L 302, 18.11.2010, p.1. [5] ĠU L 308, 24.11.2011, p. 2. [6] ĠU L … [7] ĠU L 302, 18.11.2010, p.1. [8] ĠU L 149, 8.6.2011, p. 1. [9] ĠU L 308, 24.11.2011, p. 2. [10] ĠU L 140, 5.6.2009, p. 63. [11] ĠU L 1, 5.1.2010, p. 10. [12] ĠU L 155, 22.6.2010, p. 34. [13] ĠU L 290, 6.11.2010, p. 39. [14] ĠU L 130, 17.5.2011, p. 1. [15] ĠU L 244, 21.9.2011, p. 1. [16] ĠU L 299, 17.11.2011, p. 9. [17] ĠU L 100, 10.4.2008, p. 92. [18] ĠU L 130, 15.5.2002, p. 1. [19] ĠU L 49, 19.2.2004, p. 1. [20] [Mhuma indikati l-ebda rekwiżiti kostituzzjonali.] [Rekwiżiti kostituzzjonali indikati.]